
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 50655 . ’ ’ (1) 

Τροποποίηση Κανονισμού Εσωτερικής Υπηρεσίας του 
Διοικητικού Εφετείου Πειραιά. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: - 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπωςαντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Διοικητικού Εφετείου Πειραιά με τον 
αριθμό ΕΠ 15/7.4.1993, αποφασίζουμε: 

Κυρώνουμε την τροποποίηση του Κανονισμού της Εσω¬ 
τερικής Υπηρεσίας του Διοικητικού Εφετείου Πειραιά, 
όπως διαμορφώθηκε με την απόφαση της Ολομέλειας του 
δικαστηρίου αυτού με τον αριθμό 2/1993 η οποία έχει ως 
εξής: 


ΔΕΥΤΕΡΟ _ Αρ. Φύλλου 393 

28 ΜαΤου 1993 


ΚΑΝΟΝΙΣΜΟΣ 

ΤΟΥ ΔΙΟΙΚΗΤΙΚΟΥ ΕΦΕΤΕΙΟΥ ΠΕΙΡΑΙΑ 

Άρθρο 1. «Το Δικαστήριο συνεδριάζει δημοσία στη με¬ 
γάλη αίθουσα του ακροατηρίου (αριθ. 1) του πρώτου ορό¬ 
φου του καταστήματος του, που βρίσκεται στον Πειραιά, 
στην οδό Νικήτα αριθ. 12. Επίσης, συνεδριάζει στην αί¬ 
θουσα του κακουργιοδικείου του Δικαστικού Μεγάρου 
Ρόδου, ως μεταβατική έδρα Ρόδου (Π.Δ/γμα 3/1993)». 

Άρθρο 2.1) Το Δικαστήριο διαιρείται σε πέντε (5) τμή¬ 
ματα συνεδριάσεων με την ονομασία Α, Β, Γ, Δ και Ε. Σε 
κάθε τμήμα θα υπηρετούν τουλάχιστον ένας Πρόεδρος 
και τέσσερες (4) Εφέτες. 

2) Κάθε τμήμα θα δικάζει όλων των ειδών τις υποθέσεις 
που υπάγονται στη δικαιοδοσία του Διοικητικού Εφε- 
τείου. 

Άρθρο 3. 1) Κάθε τμήμα θα συνεδριάζει μια φορά το 
μήνα για όλες τις άλλες υποθέσεις πλην απ’ αυτές της 
ακυρωτικής διαδικασίας. 

- ■ 2) Για τις τελευταίες αυτές υποθέσεις θα συνεδριάζουν: 
τα τμήματα Α, Γ και Ε τους μονούς μήνες (Σεπτέμβριο, Νο¬ 
έμβριο, Ιανόυάριο, Μάρτιο και Μάιο) και τα τμήματα Β και 
Δ τους ζυγούς μήνες (Οκτώβριο, Δεκέμβριο, Φεβρουάριο, 
Απρίλιο και Ιούνιο). 

3) Ως ημέρα συνεδριάσεως ορίζεται η ημέρα Τετάρτη 
για τις υποθέσεις της ακυρωτικής διαδικασίας και η Πέ¬ 
μπτη για τις λοιπές υποθέσεις η ημέρα Πέμπτη που θα συ¬ 
νεδριάζουν τα τμήματα Α και Β δεν θα συμπίπτει με την 
ίδια ημέρα που θα συνεδριάζουν τα τμήματα Γ( και Δ' 
Ημέρα της μεταβατικής έδρας Ρόδου ορίζεται η τελευταία 
Παρασκευή, ώρα 12, κάθε μηνός, για όλες τις υποθέσεις 
(ουσίας και ακυρώσεως). Στη μεταβατική έδρα δικάζουν 
όλα τα τμήματα εκ περιτροπής. 

• 4) Ώρα συνεδρίασης ορίζεται η 10 για όλα τα τμήματα 
όταν δικάζουν, σε ξεχψριστές ημερομηνίες, κατά ημέρα 
Τετάρτη, υποθέσεις της ακυρωτικής διαδικασίας, ενώ 
όταν δικάζουν την αυτή ημερομηνία δύο τμήματα το κατά 
σειρά πρώτο θα δικάζει ώρα 10 π.μ. και το κατά σειρά δεύ¬ 
τερο ώρα 12 μ. Για τις υποθέσεις ουσίας που θα δικάζο-' 
νται ημέρα Πέμπτη, ώρα συνεδρίασης ορίζεται η 10 π.μ. 
για τα Α’, Γ και Ε’ τμήματα, και η 12 μ. για τα Β' και Δ' τμή¬ 
ματα. 

5) Κατ’ εξαίρεση: α) θα μπορεί να οριστεί ως ημέρα συ¬ 
νεδρίασης του Ε' τμήματος, για τις ύπόθέσεις ουσίας, μία 

από τις ημέρες που θα συνεδριάζουν τα λοιπά τμήματα, 
ώρα 14η, μόνο για το μήνα ή μήνες που τυχόν δεν θα 
υπάρχει άλλη διαθέσιμη εργάσιμη ημέρα Πέμπτη για να 
συνεδριάζει σε ημέρα που δε θα συνεδριάζουν τα λοιπά 
τμήματα, β) υποθέσεις της ακυρωτικής διαδικασίας οι 
οποίες κρίνεται, ένεκα λόγων κατεπείγοντος, ότι πρέπει 
να δικασοτύν ενωρίτερον, από την επόμενη τακτική δικά¬ 
σιμο (της ακυρωτικής διαδικασίας) του τμήματος στο 
οποίο υπάγεται ο εισηγητής της υπόθεσης, μπορούν να 
αναβάλλονται για να δικαστούν συντομότερα, σε μια από 
τις επόμενες τακτικές δικασίμους της ακυρωτικής διαδι¬ 
κασίας λοιπών τμημάτων στην περίπτωση αυτή η εκδί¬ 
καση θα γίνεται με σύνθεση του τμήματος στο οποίο ορί¬ 
στηκε να εκδικαστεί, στην οποία θα συμμετέχει και ο ειση¬ 
γητής της υπόθεσης. 

6) Οι υποθέσεις της Προεδρικής διαδικασίας άρθρου 3 
Ν. 820/1978 θα δικάζονται ημέρα της εβδομάδας Τε¬ 
τάρτη- ώρα συνεδρίασης για τις υποθέσεις αυτές ορίζεται 
η 12 μ., που δε θα συμπίπτει με ώρες συνεδρίασης τμημά¬ 
των της ακυρωτικής διαδικασίας. 

7) Ο Πρόεδρος που διευθύνει το Δικαστήριο μπορεί να 
προεδρεύει σε όλα τα τμήματα ανεξαρτήτως διαδικασίας, 
εφόσον κωλύονται οι Πρόεδροι των τμημάτων. 

Αρθρο 4. Σε κάθε τμήμα θα προσδιορίζονται προς εκδί¬ 
καση για κάθε τακτική δικάσιμο, υποθέσεις ανάλογα με 
τον αριθμό των υπηρετούντων εφετών. Ο προσδιορισμός 
του αριθμού των υποθέσεων, θα γίνεται αφού λαμβάνεται 
υπόψη ότι σε κάθε δικαστή θα αναθέτονται, ανάλογα με 
τη φύση των υποθέσεων, μέχρι τέσσερες (4) υποθέσεις 
ακυρωτικής διαδικασίας και μέχρι δώδεκα (12) λοιπές 
υποθέσεις ή, σε περίπτωση που δεν προσδιορίζονται υπο¬ 
θέσεις ακυρωτικής διαδικασίας, μέχρι δέκα πέντε (15) 
λοιπές υποθέσεις. Η κατανομή των υποθέσεων στα τμή¬ 
ματα θα γίνεται κατά τρόπο, που κατά το δυνατό, οι δικα¬ 
στές να επιβαρύνονται ισομερώς αλλά και να αποφεύγο¬ 
νται δυσχέρειες στην άσκηση του δικαιοδοτικού έργου και 
να αποτρέπεται η έκδοση αντιφατικών αποφάσεων από το 
Δικαστήριο. 

Άρθρο 5. Οι δικαστές, ενόψει του ότι όλα τα τμήματα 
θα δικάζουν υποθέσεις όλων των αντικειμένων, μπορούν 
να υπηρετούν σ’ αυτά συνεχώς, εκτός αν δικαιολογούνται 
ή επιβάλλονται οι αλλαγές από λόγους εύρυθμης διεξαγω¬ 
γής των εργασιών του Δικαστηρίου και των τμημάτων του. 

Άρθρο 6. Τακτικές δικάσιμοι δε θα ορίζονται κατά το 
χρονικό διάστημα από 20 Δεκεμβρίου έως και 6 Ιανουά¬ 
ριου του επόμενου έτους καθώς και έξι (6) ημέρες πριν και 
έξι (6) ημέρες μετά την Κυριακή του Πάσχα. Πριν από τις 
δικαστικές διακοπές του καλοκαιριού θα προσδιορίζονται 
υποθέσεις για να δικαστούν σε τακτικές δικασίμους μέχρι 
και την 15η Ιουνίου. Κατά τα χρονικά διαστήματα διακο¬ 
πών των Χριστουγέννων και Πάσχα καθώς και το τελευ¬ 
ταίο τμήμα του Ιουνίου που δε θα προσδιορίζονται τακτι¬ 
κές δικάσιμοι, μπορεί να προσδιορίζονται, για εκδίκαση, 
κατεπείγουσες υποθέσεις, όπως, ιδίως, αναστολής εκτε- 
λέσεως δικαστικών αποφάσεων (άρθρου 159 ΚΦΔ) ή διοι¬ 
κητικών πράξεων (άρθρου 52 Π.Δ. 18/89, άρθρου 31 Π.Δ. 
341/78 κ.λπ) και ανακοπών άρθρου 73 ΚΕΔΕ. 

Άρθρο 7. Οι δικαστές θα μπορούν, εφόσον δεν κοινο¬ 
ποιούνται σ’ αυτούς, να λαμβάνουν γνώση των πράξεων 
του Προϊσταμένου του Δικαστηρίου ή του νόμιμου ανα¬ 
πληρωτή του, για τις οποίες προβλέπεται προσφυγή στην 
Ολομέλεια, σύμφωνα με το άρθρο 15 του Ν. 1756/88 (άρ¬ 


θρο Ν. 1868/89), από τον τηρούμενο σχετικό φάκελο στη 
Γραμμματεία του Δικαστηρίου. 

Άρθρο 8.1) Η Ολομέλεια του Δικαστηρίου συγκαλείται 
υποχρεωτικά στις περιπτώσεις που προβλέπεται από το 
νόμο (άρθρο 14 Ν. 1756/88, όπως αντικαταστάθηκε με το 
άρθρο 3 του Ν. 1868/89). Η σύγκληση της Ολομέλειας γί¬ 
νεται με πράξη του Προϊσταμένου του Δικαστηρίου στην 
οποία ορίζεται ο τόπος και χρόνος συνεδρίασης και τα θέ¬ 
ματα με τα οποία θα ασχοληθεί καθώς και, εφόσον συ¬ 
ντρέχει περίπτωση, ο δικαστής ή οι δικαστές που θα ειση- 
γηθούν σχετικά. 

2) Η πράξη του προϊσταμένου με την οποία συγκαλείται 
η Ολομέλεια γνωστοποιείται εγγράφως στους δικαστές 
οκτώ (8) τουλάχιστον ημέρες πριν από την ημέρα συνε¬ 
δρίασης. 

3) Τα πρακτικά συνεδριάσεων της Ολομέλειας, τηρού¬ 
μενα από τον παριστάμενο γραμματέα του δικαστηρίου ή 
τον αναπληρωτή του, με ευθύνη του και του Προϊσταμέ¬ 
νου του Δικαστηρίου, υπογράφονται απ’ αυτούς. Οι απο¬ 
φάσεις της Ολομέλειας του Δικαστηρίου υπογράφονται 
απ’ όλα τα μέλη του που παραστάθηκαν κατά τη σχετική 
συζήτηση και το γραμματέα, εφόσον εξακολουθούν, κατά 
το χρόνο που πρέπει να υπογραφούν, να υπηρετούν στο 
δικαστήριο- οι αποφάσεις της Ολομέλειας ισχύουν κι αν 
ακόμη δεν έχουν υπογράφει από ορισμένα μέλη λόγω δι¬ 
καιολογημένου κωλύματός τους, για το οποίο πρέπει να 
γίνεται σχετική μνεία. 

Άρθρο 9. Κατά το χρονικό διάστημα από 15 Απριλίου 
έως 10 Μαΐου κάθε δικαστικού έτους η Ολομέλεια του Δι¬ 
καστηρίου με απόφασή της καταρτίζει τα τμήματα διακο¬ 
πών του δικαστηρίου της περιόδου από 1 Ιουλίου έως 15 
- Σεπτεμβρίου. Με την απόφαση αυτή ορίζονται α) οι ημέ- 
ρερς και οι ώρες συνεδρίασης κάθε τμήματος, β) οι δικα¬ 
στές που θα υπηρετήσουν στα τμήματα, γ( το είδος και ο 
αριθμός των υποθέσεων που θα εκδικάζονται κατά το 
χρονικό αυτό διάστημα κατά τα οριζόμενα στο άρθρο 32 
παρ. 1 εδάφια α' έως δ' του Ν. 1756/1988. 

2) Η απόφαση αυτή, υποβάλλεται το δεύτερο δεκαή¬ 
μερο του Μαΐου στον Υπουργό της Δικαιοσύνης. 

ΜΕΡΟΣ ΔΕΥΤΕΡΟ 
ΓΡΑΜΜΑΤΕΙΑ 

Άρθρο Ιο. Α) Γενικές ρυθμίσεις. Η Γραμματεία του Δι¬ 
καστηρίου αποτελεί Διεύθυνση (άρθρο 9 ν. 1586/1989 
και της 117830/1987 κοινής αποφάσεως των Υπουργών 
Προεδρίας της Κυβερνήσεως και Δικαιοσύνης). Η Γραμ¬ 
ματεία διαιρείται σε' εξη (6) τμήματα, από τα οποία πέντε 
(5) με την ονομασία Α', Β', Γ', Δ' και Ε', αντίστοιχα προς τα 
ανεφερόμενα στο άρθρο 2 του παρόντος κανονισμού τμή¬ 
ματα συνεδριάσεων Α’, Β', Γ', Δ' και Ε' και το ένα (1) με την 
ονομασία ΣΤ' γενικών εργασιών και ακυρωτικής διαδικα¬ 
σίας, έτσι ώστε σε κάθε άνα από αυτά να αντιστοιχούν 
τουλάχιστον πέντε (5) υπάλληλοι από τις προβλεπόμενες 
συνολικά οργανικές θέσεις. Καθένα από τα παραπάνω 
πρώτα πέντε (5) τμήματα συνεδριάσεων (Α' - Ε') θα διεξά¬ 
γει όλες τις εργασίες για τις υποθέσεις ουσίας από του 
σταδίου του προσδιορισμού της δικασίμου και μετά, εκτός 
από το Ε' τμήμα, που θα διεξάγει και τις εργασίες τις σχε¬ 
τικές με τα μισθοδοτικά - οικονομικά. Το τμήμα ΣΤ' θα διε¬ 
ξάγει τις εργασίες: α) Των τμημάτων συνεδριάσεων για τις 
υποθέσεις ακυρωτικής διαδικασίας, β) του προσδιορισμού 
και ενδίκων μέσων για όλες τις υποθέσεις ουσίας και ακυ- 

ρωτικής και προεδρικής διαδικασίας, γ) Της δημοσιεύ- 
σεως όλων των αποφάσεων του Δικαστηρίου (καταχώριση 
στο οικείο βιβλίο), δ) Της τηρήσεως του πρωτοκόλλου και 
της διεκπεραιώσεως. ε) Της λειτουργίας του αρχείου, στ) 
Της τηρήσεως βιβλίου παραβόλου. ζ) Της συντάξεως και 
αποστολής των στατιστικών πινάκων - δελτίων, η) Της λει¬ 
τουργίας της βιβλιοθήκης και του Γραφείου Νομολο¬ 
γίας- 

Β) Ειδικές ρυθμίσεις: 1) Ο Γραμματέας του Δικαστηρίου 
διευθύνει τις υπηρεσίες της Γραμματείας σύμφωνα με τις 
εντολές του Προϊσταμένου του Δικαστηρίου, δίνει τις ανα¬ 
γκαίες οδηγίες στο προσωπικό της και ασκεί όλα τα καθή¬ 
κοντα που προβλέπουν οι σχετικές διατάξεις (άρθρο ΙΟΝ. 
1756/88, όπως αντικαταστάθηκέ με το άρθρο 2 του Ν. 
1868/89, ή άλλες διατάξεις νόμων κ.λπ. Ιδίως: α) Επιβλέ¬ 
πει όλα τα τμήματα της Γ ραμματείας, κατευθύνει τους 
υπαλλήλους που υπηρετούν σ’ αυτά δίδοντας σχετικές 
οδηγίες για την εύρυθμη λειτουργία των τμημάτων, β) 
Παίρνει όλα τα μέτρα (σύμφωνα και με τις οδηγίες του 
Προϊσταμένου Προέδρου του Δικαστηρίου) ασφάλειας 
του δικαστικού καταστήματος για να αποκλειστεί ή απο¬ 
τραπεί περίπτωση πυρκαϊάς, διαρρήξεως των γραφείων, 
απώλειας δικογραφιών κ.λπ., γ) τηρεί τους φακέλους υπη¬ 
ρεσιακής κατάστασης των δικαστών και των υπαλλήλων 
της γραμματείας, που επιβάλλεται να τηρούνται στο Δικα¬ 
στήριο, και, ακόμη, συντάσσει τις σχετικές εκθέσεις εμ¬ 
φάνισης και αναχώρησης στις περιπτώσεις που προβλέ- 
πεται, δ) τηρεί τα διοικητικού και πειθαρχικού περιεχομέ¬ 
νου βιβλία που από τις κείμενες διατάξεις (Π.Δ. 403/83 
κ.α.) προβλέπονται να τηρούνται στο διοικητικό Εφετείο, 
ε) τηρεί τα πρωτότυπα των αποφάσεων και γνωμοδοτή¬ 
σεων του Δικαστηρίου σε Ολομέλεια ή Συμβούλιο καθώς 
και των Υπηρεσιακών ή Πειθαρχικών Συμβουλίων, στ) επο¬ 
πτεύει την καθαρογραφή των αποφάσεων και ζ) φροντίζει 
τη λειτουργία και συντήρηση του πολυγράφου, των φωτο¬ 
τυπικών ή άλλων μηχανημάτων. Ακόμη ασκεί τα καθήκο¬ 
ντα του Προϊσταμένου τμήματος της Γ ραμματείας εφόσον 
ο προϊστάμενος του τμήματος απουσιάζει ή κωλύεται και 
δεν είναι δυνατή η αναπλήρωσή του από άλλον υπάλληλο, 
καθώς και τα καθήκοντα απουσιάζοντος υπαλλήλου σε 
σοβαρά αντικείμενα που για οποιοδήποτε λόγο δεν μπο¬ 
ρούν να εκτελέσουν άλλοι υπάλληλοι. 

2. Ο Προϊστάμενος καθενός από τα τμήματα της Γραμ- 
ματείας συντονίζει τις εργασίες του τμήματος του οποίου 
προΐσταται, επιβλέπει και κατευθύνει τους υπαλλήλους 
σύμφωνα και με τις οδηγίες του προϊσταμένου του Δικα¬ 
στηρίου, του Προέδρου του οικείου τμήματος συνεδριά¬ 
σεων ως και του Προϊσταμένου της Διεύθυνσης της Γ ραμ¬ 
ματείας. Πρέπει να είναι ενήμερος όλων των αντικειμένων 
του τμήματος, να εκτελεί ο ίδιος εργασίες ορισμένων αντι¬ 
κειμένων του τμήματος ανάλογα με τις ανάγκες που εμ¬ 
φανίζονται για την προώθηση των εργασιών προς πλήρη 
ενημερότητα του τμήματος. Πρέπει να φροντίζει ώστε οι 
υπάλληλοι να είναι ενήμεροι των αντικειμένων εργασιών 
των άλλων συναδέλφων τους που υπηρετούν στο τμήμα 
ώστε σε περίπτωση αδείας ή απουσίας, για οποιονδήποτε 
λόγο, κάποιου υπαλλήλου να είναι δυνατή η άσκηση των 
καθηκόντων του από άλλου υπάλληλο του τμήματος· σε 
κάθε όμως περίπτωση ο προϊστάμενος του τμήματος πρέ¬ 
πει να είναι σε θέση να εκτελεί τα καθήκοντα του απου¬ 
σιάζοντος υπαλλήλου ώστε να μη δημιουργείται κενό στην 
υπηρεσία. 


3. Στα αντικείμενα του γραφείου «προσδιορισμού - εν¬ 
δίκων μέσων» περιλαμβάνονται ιδίως: α) η παραλαβή και 
καταχώρηση στα οικεία βιβλία των ασκούμενων ενώπιον 
του δικαστηρίου ένδικων μέσων και βοηθημάτων (προ¬ 
σφυγών, αναιρέσεων, αιτήσεων αναστολής εκτελέσεως 
αποφάσεων, αιτήσεων διορθώσεως αποφάσεων, ανακο¬ 
πών, αναθεωρήσεων, αντεφέσεων, δηλώσεων παραιτή- 
σεως από ασκηθέντα ένδικα μέσα, προσθέτων λόγων, πα¬ 
ρεμβάσεων κ.λπ), β) η παραλαβή και καταχώρηση στα οι¬ 
κεία βιβλία των ασκούμενων εφέσεων κατά πρωτόδικων 
αποφάσεων, γ) η μέριμνα, συμπλήρωσης των φακέλων 
των δικογραφιών, δ) η υποβολή στον Προϊστάμενο του δι¬ 
καστηρίου των υποθέσεων για τον ορισμό δικασίμου, ε) η 
παρακολούθηση της πορείας των υποθέσεων για τις 
οποίες εκδόθηκαν προδικαστικές αποφάσεις, στ) η συ- 
σχέτιση συναφών εκκρεμών προς προσδιορισμόν υποθέ¬ 
σεων για την ενότητα της δικαστικής κρίσης, ζ) η χορή¬ 
γηση αντιγράφων από έγγραφα δικογραφιών που εκκρε- 
μούν στο γραφείο αυτό, η) η πληροφόρηση των διρδίκων 
για την πορεία των υποθέσεων τους, σε συνεργασία με τό 
οικείο τμήμα. 

4. Στα καθήκοντα των υπαλλήλων - γραμματέων έδρας 
περιλαμβάνονται, η καταχώρηση των προσδιορισμένων 
υποθέσεων στα πινάκια, η παραλαβή των δικογράφων, 
υπομνημάτων κ.λπ. που αφορούν στις υποθέσεις αυτές, η 
σύνταξη και υπογραφή των κλήσεων, η συμμετοχή τους 
στις συνεδριάσεις του δικαστηρίου, η σύνταξη και η υπο¬ 
γραφή των πρακτικών συνεδριάσεων κ.λπ., η τήρηση και 
ενημέρωση των προβλεπομένων βιβλίων (εισηγητών 
κ.λπ.), η διόρθωση και υπογραφή των αποφάσεων και των 
αντιγράφων αυτών, η παράδοση των κλήσεων για επίδοση, 
η σύνταξη και ανάρτηση του εκθέματος και κάθε άλλη συ¬ 
ναφής εργασίας, αναφορικά με τις εκδικαζόμενες υποθέ¬ 
σεις της κυρίας διαδικασίας αλλά και μ’ αυτές της προε¬ 
δρικής διαδικασίας άρθρου 3 Ν. 820/78 και των αιτήσεων 
αναστολών κ.λπ. ως και η διαβίβαση των αιτήσεων αναιρέ¬ 
σεων μετά των σχετικών δικογραφιών στο Σ.τ.Ε. 

5. Στα καθήκοντα του υπαλλήλου ή των υπαλλήλων του 
γραφείου της «ακυρωτικής διαδικασίας» περιλαμβάνονται 
όλες οι εργασίες που αφορούν το αντικείμενο αυτό. Ειδι¬ 
κότερα, περιλαμβάνονται ιδίως, α) η παραλαβή και κατα¬ 
χώρηση στα οικεία βιβλία των ασκούμενων αιτήσεων ακυ- 
ρώσεως, τριτανακοπών, δηλώσεων παραιτήσεως, αιτή¬ 
σεων διορθώσεως αποφάσεων, προσθέτων λόγων,, πα¬ 
ρεμβάσεων κ.λπ., β) η φροντίδα συμπλήρωσης των ελλει- 
πόντων στοιχείων, γ) η παραλαβή και η καταχώρηση στα 
οικεία βιβλία των ασκούμενων αιτήσεων αναστολής εκτε¬ 
λέσεως των προσβαλλόμενων με αίτηση ακυρώσεως πρά¬ 
ξεων, δ) η υποβολή των σχετικών δικογράφων των αιτή¬ 
σεων ακυρώσεως στον Προϊστάμενο του Δικαστηρίου για 
την κατανομή των υποθέσεων στα τμήματα και στη συνέ¬ 
χεια η παράδοση στα τμήματα για τον ορισμό δικασίμου 
και εισηγητή από τον Πρόεδρο του τμήματος, ε) η συσχέ- 
τιση των συναφών εκκρεμών υποθέσεων προς προσδιορι¬ 
σμό για την ενότητα της δικαστικής κρίσης, στ) η καταχώ¬ 
ρηση των προσδιορισμένων υποθέσεων στα πινάκια, η 
σύνταξη και συνυπογραφή των πράξεων ορισμού δικασί¬ 
μου, των εκθέσεων κατάθεσης δικογράφων (υπομνημά¬ 
των, παραιτήσεων κ.λπ.) η συμμετοχή του στις συνεδριά¬ 
σεις των τμημάτων ίου δικαστηρίου όταν δικάζουν υποθέ¬ 
σεις της ακυρωτικής διαδικασίας, η σύνταξη και η υπο¬ 
γραφή των πρακτικών όπου απαιτείται, η ανάρτηση του 

εκθέματος, η καταχώρηση των υποθέσεων στα βιβλία των 
εισηγητών και η ενημέρωση των βιβλίων (ιδιαιτέρων) που 
ορίζονται από το Π.Δ. 402/83 (άρθρο 22 επόμ.) για τις 
υποθέσεις της ακυρωτικής διαδικασίας, η φροντίδα για 
την παράδοση των σχεδίων αποφάσεων προς καθαρο- 
γραφή, η υπογραφή των αποφάσεων και των αντιγράφων 
και η φροντίδα για την παράδοση των αποφάσεων στους 
επιμελητές για την επίδοσή τους στους διαδίκους κ.λπ. 

6. Στα καθήκοντα του υπαλλήλου ή των υπαλλήλων του 
γραφείου «Οικονομικά - Μισθοδοτικά» περιλαμβάνονται 
ιδίως: α) η σύνταξη των μισθοδοτικών καταστάσεων και 
άλλων απαιτούμενων κατά νόμο δικαιολογητικών και η με 
βάση αυτά, υπογραμμένα από τον εκκαθαριστή αποδο¬ 
χών, παραλαβή των χρημάτων από το Δημόσιο Ταμείο και 
η καταβολή τους στους δικαιούχους δικαστικούς λειτουρ¬ 
γούς και υπαλλήλους της Γραμματείας, β) η τήρηση του μι- 
σθολογικού μητρώου δικαστών και υπαλλήλων, γ) τα 
ασφαλιστικά θέματα του προσωπικού, δ) η έκδοση βεβαι¬ 
ώσεων και πιστοποιητικών για τις αποδοχές των δικαστών 
και υπαλλήλων ή για άλλα οικονομικά ή ασφαλιστικά θέ¬ 
ματα, ε) η παραλαβή, καταγραφή, παρακολούθηση, συ¬ 
ντήρηση και φύλαξη των επίπλων και σκευών και λοιπού 
εξοπλισμού του δικαστηρίου τηρώντας και τα προβλεπό- 
μενα βιβλία, στ) οι κάθε είδους προμήθειες υλικών, ζ) η 
φροντίδα για την έγκριση των απαιτούμενων πιστώσεων 
και σύνταξη των σχετικών δικαιολογητικών για την προμή¬ 
θεια των αναγκαίων βιβλίων, η) η διαχείριση της προκατα¬ 
βολής για προμήθεια γραφικής ύλης, και θ) κάθε άλλο 
θέμα οικονομικής φύσεως ή διαχείρισης υλικού. 

7. Στα καθήκοντα του υπαλλήλου που θα ασχολείται με 
την παρακολούθηση της καθαρογραφής των αποφάσεων 
περιλαμβάνεται η χρέωση στις δακτυλογράφους των σχε¬ 
δίων αποφάσεων, η πίστωσή τους όταν επιστρέφονται δα¬ 
κτυλογραφημένες, και κάθε συναφής εργασία που ανα- 
φέρεται στην προώθηση του έργου της δακτυλογράφη¬ 
σης. 

8. Στα καθήκοντα του υπαλλήλου που θα ασχολείται με 
την εργασία της δημοσίευσης των αποφάσεων περιλαμ¬ 
βάνεται α) η τήρηση του βιβλίου δημοσιευόμενων αποφά¬ 
σεων καθώς και των σχετικών ευρετηρίων και β) η τήρηση 
του βιβλίου παραβόλων που πρέπει να ενημερώνεται αμέ¬ 
σως μετά τη δημοσίευση των αποφάσεων και να πιστώνε¬ 
ται σε κάθε περίπτωση επιστροφής του παραβόλου. 

9. Στα καθήκοντα του υπαλλήλου τήρησης του πρωτο¬ 
κόλλου και διεκπεραίωσης περιλαμβάνονται α) η τήρηση 
του βιβλίου πρωτοκόλλου και διεκπεραίωσης των εισερχο¬ 
μένων και εξερχομένων εγγράφων, β) η φύλαξη της σφρα¬ 
γίδας του Δικαστηρίου η χρήση της οποίας θα γίνεται στις 
προβλεπόμένες περιπτώσεις κάτω απά την άμεση επί¬ 
βλεψη και με ευθύνη και του Προϊσταμένου της Γραμμα¬ 
τείας, και γ) κάθε άλλη συναφής εργασία που θα ανατίθε¬ 
ται σ' αυτόν από τον προϊστάμενο του οικείου τμήματος ή 
από τον προϊστάμενο της Γ ραμματείας. 

10. Στα καθήκοντα τήρησης του αρχείου περιλαμβάνο¬ 
νται η τοποθέτηση των φακέλων των περαιωθεισών υπο¬ 
θέσεων με κανονική σειρά και τάξη, των τόμων ή φακέλων 
με τα πρωτότυπα των αποφάσεων, η έκδοση αντιγράφων 
αποφάσεων που βρίσκονται στο αρχείο, η φροντίδα της 
τομοδέτησης των πρωτοτύπων των αποφάσεων και των 
πρακτικών, η επιμέλεια για την επιστροφή, με απόδειξη, 
των στοιχείων του φακέλου που ανήκουν στους διαδίκους, 
η με την τήρηση της νόμιμης διαδικασίας και ύστερα από 


άδεια του προϊσταμένου του δικαστηρίου και της Γ ραμμα¬ 
τείας, καταστροφή των στοιχείων του αρχείου των οποίων 
επιτράπηκε νομίμως η καταστροφή για την αποσυμφό¬ 
ρηση των χώρων του αρχείου, καθώς και κάθε άλλη συνα¬ 
φής εργασία τήρησης του Αρχείου. 

11. Στα καθήκοντα τήρησης της βιβλιοθήκης του Δικα¬ 
στηρίου περιλαμβάνονται: α) η τήρηση του βιβλίου - μη¬ 
τρώου των βιβλίων, η τοποθέτηση των βιβλίων στις βιβλιο¬ 
θήκες κατά την ενδεικνυόμενη σειρά και η φροντίδα της 
φύλαξής τους, β) η φροντίδα για την αγορά των νέων βι¬ 
βλίων τα οποία με βάση τις υπάρχουσες πιστώσεις και τις 
ανάγκες προμήθειας συγκεκριμένων βιβλίων έχει αποφα- 
σιστεί αρμοδίως η αγορά τους, γ) η παραλαβή των ΦΕΚ, 
και η φροντίδα για την τοποθέτησή τους κατά σειρά, δ) η 
φροντίδα για την βιβλιοδέτηση των άδετων βιβλίων και των 
ΦΕΚ, ενώ στα καθήκοντα του υπαλλήλου που ασχολείται 
με το Γ ραφείο Νομολογίας υπάγεται η φροντίδα για την, 
με την επίβλεψη δικαστικού λειτουργού, που ορίζεται απά 
τον Προϊστάμενο του Δικαστηρίου, λειτουργία του γρα¬ 
φείου νομολογίας, το οποίο σε πρώτη φάση θα περιλαμ¬ 
βάνει σε ξεχωριστά κλασσέρ ή φακέλους αντίγραφα απο¬ 
φάσεων κατά αντικείμενα φορολογίας ή άλλων διαφορών 
ουσίας ή ακυρωτικών συγχρόνως με τη θεώρηση κάθε 
πρωτοτύπου απόφασης, ο εισηγητής δικαστής θα ανα- 

- γράφει στο αντίγραφο που προορίζεται για το σχετικό φά¬ 
κελο του γραφείου νομολογία ή σε ξεχωριστό φύλλο χαρ¬ 
τιού ευανάγνωστη σύντομη και περιεκτική περίληψη της 
απόφασης. 

12. Οι επιμελητές α) ασχολούνται με την επίδοση των 
δικογράφων, αποφάσεων ή άλλων εγγράφων και βοηθούν 
και ενημερώνουν τον γραμματέα για τη λήψη μέτρων της 
ασφάλειας του δικαστικού καταστήματος, β) ασκούν κάθε 
άλλη βοηθητική εργασία που έχει σχέση με την αλληλο¬ 
γραφία, πολύγραφο και την εξυπηρέτηση των λοιπών ανα¬ 
γκών του δικαστηρίου και γ) ένας απ’ αυτούς παρευρίσκε- 
ται στο ακροατήριο του δικαστηρίου κατά τις ώρες της δη¬ 
μόσιας συνεδρίασης για την ευταξία κατά τη διεξαγωγή 
της ακροαματικής διαδικασίας, ευρισκόμενος στη διά¬ 
θεση του Προέδρου του τμήματος που θα συνεδριάζει, 
καθώς και των δικαστών και του γραμματέα της έδρας. 

Γ) Σε κάθε περίπτωση έκδοσης απόφασης από το Συμ¬ 
βούλιο της Επικρατείας, σε απόφαση του Δικαστηρίου, ο 
προϊστάμενος του οικείου τμήματος της Γ ραμματείας το 
οποίο, ανάλογα με το περιεχόμενο της απόφασης, πε¬ 
ριέρχεται, υποχρεώνεται να παραδίδει ένα αντίγραφο της 
απόφασης αυτής του Σ.τ.Ε. στον εισηγητή δικαστή που 
εξέδωσε την απόφαση στο Εφετείο, και υπηρετεί σ’ αυτό, 
ενώ άλλο ένα αντίγραφο πρέπει να τοποθετείται στον οι¬ 
κείο φάκελο του γραφείου νομολογίας. 

Ο κανονισμός αυτός ισχύει από 1η Απριλίου 1993 
Ο Πρόεδρος 

ΓΕΩΡΓΙΟΣ ΣΚΟΥΡΛΕΤΟΣ 
Τα Μέλη 

Δημήτριος Κοκορέτσης, Δημήτριος Μπέικος, Σωτήριος 
Αδάμ, Γεώργιος Σγουρόγλου, Χριστόφορος 
Βογιατζόγλου, Χαράλαμπος Βοζίκης, Ιωάννης 
Διαμαντόπουλος, Παναγιώτης Λευκαδίτης, 
Κωνσταντίνος Αναγνωστόπουλος, Δημήτριος Βλάχος, 
Αναστάσιος Λέκκας, Αθηνά Φλίνδρη, Γεώργιος 
Κουσουλός, Μαρία Μίχα - Αδάμ, Ειρήνη Γανωσέλη, 
Ελένη Αλεξοπούλου, Ειρήνη Γιανναδάκη, Αικατερίνη 
Κανελλακοπούλου, Νικόλαος Δοϋζης, Κωνσταντίνος 
Σώκος, Περικλής Γκότσης 
Ο Γραμματέας 
ΔΗΜΗΤΡΙΟΣ ΣΙΔΕΡΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 ΜαΤου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. ΥΠΠΟ/ΔΙΛΑΠ/Γ/550/26188 (2) 

Χαρακτηρισμός ως ιστορικού διατηρητέου μνημείου του 
κτιρίου ιδιοκτησίας πρώην κληρονόμων Κόλλια στην 
οδό Περράκου 22, στο Άργος. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/ΤΑ/26.7.85. 

β) του άρθρου 52 του Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Π.Δ. 941/77 «περί Οργανισμού του ΥΠΠΕ». 
ε) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις που 
δημοσιεύθηκε στο ΦΕΚ 50/τΑ/11.4.91. 

2. Την απόφαση Υ 1968/8.1.93 «περί ανάθεσης αρμο¬ 
διοτήτων στην Υφυπουργό Πολιτισμού Καλλιόπη Α. 
Μπουρδάρα η οποία δημοσιεύθηκε στο ΦΕΚ 3/Β/ 
11.1.93. 

3. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/ΤΒ/24.3.92). 

4. Το Π Δ· 161/26.4.84 (ΦΕΚ 54/Α/30.4.484) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ. 

5. Όλα τα στοιχεία του φακέλλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 3/4.2.93, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο ιδιοκτησίας πρώην κληρονόμων Κόλλια, στην οδό 
Περράκου 22, στο Άργος, διότι αποτελεί αντιπροσωπευ¬ 


τικό δείγμα νεοκλασσικής αστικής κατοικίας, με αξιόλογα 
μορφολογικά στοιχεία σημαντικό για την μελέτη της Ιστο¬ 
ρίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαΐου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 
-♦- „■ 

Αριθ. ΟίΚ- Κ. 1626 (3) 

Εξαίρεση από τις διαδικασίες των Ν. 1735/87. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ Ο ΥΦΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις: 

α) Της περ. 1 α της παρ. 2 τόυ άρθρου 1 του Ν. 1735/ 
1977 (ΦΕΚ 195/11.11.87). 

β) Την αριθ. Κ.Υ.Α. 78600/17419/ΦΕΚ 970/Β/72 
«Περί Οργανώσεως των Υπηρεσιών του Επιμ. Καστο¬ 
ριάς. 

γ) Το αριθ. Π.Δ. 441/90 (ΦΕΚ 170/Α/14.12.90) Οργά¬ 
νωση των Υπηρεσιών του Επιμ. Μαγνησίας. 

δ) Το αριθ. Π.Δ. 454/85 (ΦΕΚ 162/24.9.85 τ.Α) «Περί 
Οργανώσεως των Υπηρεσιών του Επιμ. Αρκαδίας». 

ε) Την ΚΥΑ 45795/ΦΕΚ 799/Β/73) «Περί οργανώσεως 
των Υπηρεσιών του Επιμ„ Πιερίας». 

στ) Το αριθ. Π.Δ. 366/90 (ΦΕΚ.144/Α/2.11.90) «Οργα¬ 
νισμός του Επιμελητηρίου Δράμας». 

ζ) Την Κ.Υ.Α. 18986/893/77 ΦΕΚ 214/Β/11.3.77) 
«Περί Οργανώσεως των Υπηρεσιών του Επαγγ. Επιμ. 
θεσ/νίκης». . 

η) Το αριθ. Π.Δ. 223/88 ΦΕΚ 95/4/88 «Οργανισμός του 
Επαγγ. Επιμ. Πειραιώς». 

2. Το άρθρο 27 του Ν. 2081/92 «Ρύθμιση του θεσμού 
των Επιμελητηρίων κ.λπ.». 

3. Την αριθ. 80/17.3.1993 απόφαση του Πρωθυπουρ¬ 
γού (Π.Υ.Σ. 167/1992). 

4. Ότι συντρέχουν και αιτιολογούνται ειδικοί λόγοι για 
την εξαίρεση του παραπάνω προσωπικού από τις διαδικα¬ 
σίες πρόσληψης του Ν. 1735/1987). 

5. Την αριθ. Υ. 1942/9.12.92 απόφαση του Πρωθυ¬ 
πουργού και Υπουργού Εμπορίου Ανάθεση αρμοδιοτήτων 
στον Υφυπουργό Εμπορίου. 

6. Τις διατάξεις της παρ. 2 του άρθρου 21 του Ν. 
2026/92 σε συνδυασμό με τις διατάξεις της παρ. 3 του 
άρθρου 13 του Ν. 2116/93, αποφασίζουμε: 

Εξαιρούμε από τις διαδικασίες του Ν. 1735/87 πού ανα- 
φέρονται στις προσλήψεις προσωπικού την πλήρωση των 
τακτικών θέσεων στα παρακάτω Επιμελητήρια ως εξής: 

1. Επιμελητήριο Καστοριάς: (θέσεις 2). 

Δύο (2) του κλάδου ΔΕ Διοικητικού - Λογιστικού. 

2. Επιμελητήριο Μαγνησίας: (θέσεις 3) 

Δύο (2) κλάδου ΠΕ Διοικητικού - Οικονομικού και μία (1) 
κλάδου ΥΕ Επιμελητών. 

3. Επιμελητήριο Αρκαδίας: (θέσεις 3) 

Μία (1) κλάδου ΠΕ Διοικητικού - Οικονομικού, μία (1) 
κλάδου ΔΕ Διοικητικού - Λογιστικού και μία (1) κλάδου ΥΕ 
καθαρισμού και βοηθητικών εργασιών. 

4. Επιμελητήριο Πιερίας: (θέσεις 2) 

Δύο (2) κλάδου ΠΕ Διοικητικού - Οικονομικού 

5. Επιμελητήριο Δράμας: (θέσεις 3) 

Μία (1) κλάδου ΥΕ προσωπικού καθαριότητος, μία (1) 
κλάδου ΤΕ Διοικητικού - Λογιστικού, μία (1) κλάδου ΤΕ 
πληροφορικής 

6. Επαγγελματικό Επιμελητήριο Θεσσαλονίκης: (θέσεις 

6 ) 

Δύο (2) κλάδου ΠΕ Διοικητικού - Οικονομικού, δύο (2) 
κλάδου ΔΕ Διοικητικού - Λογιστικού και δύο (2) κλάδου ΔΕ 
Μεταφραστών - Διερμηνέων. 

7. Επαγγελματικό Επιμελητήριο Πειραιώς: (θέσεις 5) 

Μία (1) κλάδου ΠΕ Διοικητικού - Οικονομικού, μία (1) 

κλάδου ΤΕ Διοικητικού - Λογιστικού, μία (1) κλάδου ΤΕ 
πληροφορικής, μία (1) κλάδου ΥΕ βοηθητικού προσωπι¬ 
κού και μία (1) κλάδου ΥΕ προσωπικού καθαριότητας. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των ΝΠΔΔ ήτοι: του 
Επιμελητηρίου Καστοριάς, Επιμελητηρίου Μαγνησίας, 
Επιμελητηρίου Αρκαδίας, Επιμελητηρίου Πιερίας, Επιμε¬ 
λητηρίου Δράμας, Επαγγελματικά Επιμ. θεσ/νίκης, Επαγ¬ 
γελματικού Επιμελητηρίου Πειραιώς ύψους 2.000.000, 
4.820.016, 6.823.000, 5.000.000, 5.310.000, 

9.637.344, 5.700.000 δρχ. περίπου αντίστοιχα. 

Οι ως άνω δαπάνες είναι εγγεγραμμένες στους κωδι¬ 
κούς αριθμούς (0211,0224, 0226, 0259), (0211,0224, 
0225, 0226, 0232, 0259), (0211, 0226, 0232, 0259), 
(0211, 0226, 0232, 0521, 0522), (0211, 0226, 0232, 
0259), (0211, 0232, 0226, 0259), (0211, 0226, 0232, 
0259) αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 ΜαΤου 1993 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

ΣΩΤ. ΚΟΥΒΕΛΑΣ ΜΙΧ. ΛΙΑΠΗΣ 

• - * - 

(4) 

Έγκριση του Ειδικού Κανονισμού Λιμένα Ηγουμενίτσας 

αριθ. 33 «Περί αχθοφορικών δικαιωμάτων στο λιμάνι 

της Ηγουμενίτσας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Σύμφωνα με: 

1. Τις διατάξεις του άρθρου 10 του Ν. 1940 (ΦΕΚ 40/Α/ 
18.3.91) «Περί Μονάδας Ειδικών Αποστολών Λιμενικού 
Σώματος» που αντικαθιστά το άρθρο 156 του Ν.Δ. 187/ 
1973 (ΦΕΚ 261 Α/3.10.73) περί Κ.Δ.Ν.Δ. 

2. Τον Ειδικό Κανονισμό Λιμένα Ηγουμενίτσας που μας 
υποβλήθηκε με την αριθ. 3131/02/93/10.5.93 αναφορά 
της Λιμενικής Αρχής με τις διατάξεις του οποίου ρυθμίζο¬ 
νται θέματα που αφορούν την εύρυθμη λειτουργία του λι¬ 
μένα Ηγουμενίτσας. 

3. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (ΦΕΚ 154 Α/10.9.92). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

Εγκρίνουμε τον πιο κάτω Ειδικό Κανονισμό Λιμένα Ηγου¬ 
μενίτσας αριθ. 33 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΓΟΥΜΕΝΙΤΣΑΣ 

Αριθ. 33 

«Περί αχθοφορικών δικαιωμάτων στον λιμένα Ηγουμενί¬ 
τσας» 

Ο ΛΙΜΕΝΑΡΧΗΣ ΗΓΟΥΜΕΝΙΤΣΑΣ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κω- 
δικοποιημένου Νόμου 499/47 «περί Πειθαρχικής εξου¬ 
σίας των Προϊσταμένων Λιμενικών Αρχών» (ΦΕΚ 162 Α) 
συνδυαζάμενες με τα άρθρα 141-157 του Ν.Δ. 187/73 με 
το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261 Α). 

β) Το άρθρο 156 του Ν.Δ. 187/1973 (ΦΕΚ 261/Α/ 
3.10.73) «Περί Κ.Δ.Ν.Δ» όπως αυτό αντικαταστάθηκε με 
άρθρο 10 του Ν. 1940/91 (ΦΕΚ 40/Α/91) «Περί μονάδας 
Ειδικών Αποστολών Λιμενικού Σώματος και άλλες διατά¬ 
ξεις περί αυτού». 

γ) Τις διατάξεις του Ν.Δ. 444/70 «Περί αρμοδιότητας 
του Λ.Σ. και σχέσεως προς τις αρμοδιότητες των Σωμάτων 
Ασφαλείας» (ΦΕΚ 39Α). 

δ) Το άρθρο 29/Α του Ν. 1556/65 όπως προστέθηκε με 
το άρθρο 27 του Ν. 2081/92 (ΦΕΚ 154/Α/10.9.92). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 
Προϋπολογισμού. 

στ) Την αριθ. 3422.25/01 /93/14.4.93 Δ/γή ΥΕΝ/ΔΛΛΕ 

Ρ'. 

Άρθρο 1 
Όρια ισχύος 

Ο παρών Ειδικός Κανονισμός Λιμένα Ηγουμενίτσας 
ισχύει στη χερσαία και θαλάσσια ζώνη του, τους λιμένες, 
τους όρμους καθώς και τη θαλάσσια έκταση της περιοχής 
δικαιοδοσίας της Λιμενικής Αρχής και των υφισταμένων 
της Λιμενικών Σταθμών και Υπαλλήλων Λιμένα όπως αυτή 
καθορίζεται από τις κείμενες διατάξεις. 

Άρθρο 2 

Αχθοφορικά δικαιώματα 

1. Τα δικαιώματα των αποσκευοφορέων στο λιμάνι μας 
καθορίζονται όπως παρακάτω: 

α) Για επιβάτες Α' θέσης δρχ. 53 

β) Γ ια επιβάτες Β' θέσης δρχ. 44 

γ) Γ ια επιβάτες Γ θέσης δρχ. 37 

2. Για αποσκευές πέραν των συνήθων (συνήθης απο¬ 
σκευή λογίζεται η μέχρι 25 κιλά βάρους) τα αχθοφορικά 
δικαιώματα όπως παρακάτω: 

α) Βαλίτσα, δέματα, σάκκοι κ.λπ. βάρους από 25-30 
κιλά κατά τεμάχιο 27 δρχ. 

β) Βαλίτσα, δέματα, σάκκοι κ.λπ. βάρους από 31-50 
κιλά κατά τεμάχιο 44 δρχ. 

γ) Μπαούλα, ηλεκτρικές συσκευές, έπιπλα δέματα 
κ.λπ. άνω των 50 κιλών κατά τεμάχιο δρχ. 73. 

3. Η είσπραξη των αχθοφορικών δικαιωμάτων γίνεται 
από τους ναυτικούς πράκτορες κατά την έκδοση των εισι¬ 
τηρίων και αποδίδεται στους αχθοφόρους μετά τον από¬ 
πλου του πλοίου. Ως αμοιβή του ο ναυτικός πράκτορας 
παίρνει το 5% από τα αχθοφορικά δικαιώματα που θα ει- 
σπράξει. 

4. Αχθοφορικά δικαιώματα εισπράττονται μόνο για τους 
επιβάτες που επιβιβάζονται. 

Άρθρο 3 

Απαλλαγή - μειώσεις αχθοφορικών δικαιωμάτων 

1. Δεν εισπράττονται αχθοφορικά δικαιώματα στις εξής 
περιπτώσεις: 

α) Σε εισιτήρια που εκδίδονται βάσει καταστάσεων επι¬ 
βίβασης στους οπλίτες των ενόπλων δυνάμεων και των 
σωμάτων ασφαλείας. 

β) Σε εισιτήρια απορίας που εκδίδονται από την Λιμενική 
Αρχή. 

γ) Σε παιδικά εισιτήρια. 

2. Τα παραπάνω αχθοφορικά δικαιώματα μειώνονται 
κατά 50% προκειμένου περί ανδρών των Ενόπλων Δυνά¬ 
μεων και των Σωμάτων Ασφαλείας. 

3. Σε εισιτήρια που εκδίδονται με έκπτωση κατόπιν σχε¬ 
τικών αποφάσεων του ΥΕΝ παρέχεται η αντίστοιχη έκ¬ 
πτωση. 

4. Επιβάτες κάτοχοι εισιτηρίων επιστροφής, υποχρεού- 
νται στην καταβολή ανάλογου αχθοφορικού δικαιώματος 
κατά την παρουσίασή τους στο Ναυτικό Πρακτορείο για 
την δήλωση της ημέρας που θα επιστρέφουν. 

Άρθρο 4 

Επίλυση διαφορών 

Κάθε περίπτωση που δεν προβλέπεται από τις διατά¬ 
ξεις του παρόντος κανονισμού η κάθε τυχόν διαφορά που 
θα προκύψει κατά την εφαρμογή των παραπάνω διατά¬ 
ξεων, επιλύεται από την Λιμενική Αρχή Ηγουμενίτσας. 

Άρθρο 5 

Κυρώσεις 

1. Οι παραβάτες του παρόντος Ειδικού Κανονισμού, του 
οποίου η ισχύς αρχίζει από τη δημοσίευσή του στην Εφη¬ 
μερίδα της Κυβέρνησης και η εκτέλεση του ανατίθεται 
στα Λιμενικά Όργανα ανεξάρτητα από τις συντρέχουσες 
ποινικές και αστικές ευθύνες, κατά την ισχύουσα Νομοθε¬ 


σία, υπόκεινται, και στις πειθαρχικές ποινές του άρθρου 
157 του Ν.Δ. 187/73 (ΦΕΚ 261/Α/3.10.73) «περί 
Κ.Δ.Ν.Δ.» όπως τροποποιήθηκε με το Π.Δ. 207/85 (ΦΕΚ 
76/Α/3.5.85). 

Άρθρο 6 

Καταργούμενες διατάξεις 

Από την έναρξη ισχύος των διατάξεων του παρόντος κα¬ 
νονισμού καταργούνται όλα τα άρθρα του αριθ. 30 Ειδικού 
Κανονισμού Λιμένα Ηγουμενίτσας (ΦΕΚ 
897/Β/5.11.91). 

Ηγουμενίτσα, 7 Μαΐου 1993 
Ο Λιμενάρχης 

Αντιπ/ρχος Λ.Σ. ΑΠΟΣΤΟΛΟΣ ΝΑΣΙΚΑΣ 

Ορίζουμε ως ημερομηνία έναρξης ισχύος αυτού από την 
ημέρα δημοσίευσής του στην Εφημερίδα της Κυβερνή- 
σεως. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηγουμενίτσα, 14 Μαΐου 1993 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 
--Η♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπουργική απόφαση Φ./Γ4/69/29.12.1992 που 
δημοσιεύτηκε στο ΦΕΚ 45/τ.Β/4.2.93 διορθώνεται το 
εσφαλμένο: 

«3. Διαιτητές: Για κάθε διαιτησία 3.000 δρχ. την ημέρα» 
στο ορθό: 

«3. Διαιτητές: Για κάθε διαιτησία 3.000 δρχ.». 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

ΡΑΧ 

22.3211 ΥΡΕΤΟΠ 
5234312 

λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 - 

* Για φωτοαντίγραφα παλαιών τευχών στην οδό Σολωμού 51 _ τηλ.: 52 48 141 

•Τμήμα πληροφόρησης: Για τα δημοσι εύματα των ΦΕΚ Σολωμού 51 τηλ. 52.25.713 - 52.49.547 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης οτο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. &Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















